
NOLIKUMS 
VOLEJBOLA TURNĪRS ALŪKSNĒ

1. VISPĀRĪGIE NOTEIKUMI
Nolikums nosaka kārtību, par to, kā Alūksnes Sporta centrs organizē volejbola turnīru.
1.1. Mērķis un uzdevumi: 
1.1.1. Popularizēt volejbolu un veselīgu dzīvesveidu Alūksnes novadā;
1.1.2. Veicināt aktīvu atpūtu un dot iespēju dalībniekiem sacensties neformālā un draudzīgā atmosfērā;
1.1.3. Organizēt volejbola turnīru, ievērojot godīgas spēles principus.
1.1.4. Noskaidrot spēcīgākās volejbola komandas turnīra ietvaros.
1.2. Organizators: turnīru organizē Alūksnes Sporta centrs, sadarbībā ar Līvu Bērziņu. 
1.3. Vieta un laiks: 17.10.2026 plkst. 10.00, Alūksnes Sporta centrs. 
2. DALĪBNIEKI UN KOMANDU SASTĀVS
2.1. Turnīrā piedalās jauktās komandas.
2.2. Komandas sastāvs: komandā jābūt četriem spēlētājiem laukumā: trīs vīrieši un viena sieviete. Spēlētāji drīkst pārstāvēt tikai vienu komandu.
2.3. Komandu skaits ir ierobežots. Kopā noteiktais maksimums - 20 komandas. Jāņem vērā, ka priekšroka tiek dota komandām, kuras ātrāk nosūtīs dalībnieku pieteikumus.
2.4. Spēlētāji pieteikumā ar savu parakstu apliecina, ka viņu veselības stāvoklis atbilst tam, lai piedalītos sporta sacensībās.
2.5. Komandām ieteicams būt vienādas krāsas sporta krekliem.
3. SACENSĪBU SISTĒMA UN SPĒLES NOTEIKUMI
3.1. Sacensību sistēma: tiek piemērota divu posmu sistēma. 
3.1.1. Pirmais posms - grupu turnīrs: komandas tiek sadalītas divās vai četrās apakšgrupās – A un B apakšgrupa (vai A, B, C, D apakšgrupas) - piemēram, 2 grupas – pa 10 komandām katrā vai 4 grupas pa 5 komandām, atkarībā no komandu kopējā skaita. Katra grupa izspēlē apļa sistēmu – grupu kopskaitu noteiksim pēc tā, cik komandas būs pieteikušās.
3.1.2. Otrais posms - izslēgšanas spēles: 
1. Ja ir divas grupas: no katras grupas četras labākās komandas iekļūst play-off. Spēlē A grupas 1. vieta, pret B grupas 4. vietu utt. Pēc tam aizvada pusfinālu un finālu.
2. Ja ir četras grupas: katras grupas divas labākās komandas iekļūst play-off. Spēlē A grupas 1. vieta, pret B grupas 2. vietu, C grupas 1. vieta, pret D grupas 2. vietu utt., pēc tam pusfināls un fināls. 
3.2. Spēles ilgums:
3.2.1. Visas spēles tiek spēlētas līdz viena seta uzvarai (līdz 25 punktiem, ar divu punktu pārsvaru).
3.2.3. Posmu izspēles sistēma, setu garums un skaits var tikt mainīts no organizatoru puses, ņemot vērā pieteikto komandu skaitu. 
3.3. Spēles tiek aizvadītas vienlaicīgi uz diviem laukumiem (katra grupa spēlē uz sava laukuma). Tīkla augstums: 2.43 m.
3.4. Servētājs var uzbrukt tikai no 2 līnijas. Volejbola spēles noteikumi. 
3.5. Tiesāšana: spēles tiesā katras spēles zaudētāju komandas pārstāvis.
3.6. Iesildīšanās: notiek pirms spēles, ārpus laukuma. 
4. VĒRTĒŠANA
4.1. Grupu turnīrā par uzvaru tiek piešķirti 2 punkti, par zaudējumu 0.
4.2. Vieta grupā tiek noteikta pēc iegūto punktu skaita. Vienāda punktu skaita gadījumā priekšroka tiek dota: savstarpējās spēles rezultātam.
5. APBALVOŠANA
5.1. Turnīra pirmo trīs vietu ieguvēji tiek apbalvoti ar medaļām un piemiņas balvām.
5.2. Tiek pasniegtas dažādas specbalvas, t.sk. individuālās balvas. 
5.3. Dalībniekiem un apmeklētājiem ir iespēja piedalīties konkursos un iegūt atbalstītāju balvas. 
6. CITI NOTEIKUMI
6.1. Turnīrā piedalās komandas, kuras iesūtījušas dalībnieku pieteikumu līdz 2026. gada 15. oktobra, plkst. 23.59, zvanot vai rakstot - 26431276, krista.ramane@aluksne.lv. Pieteikumā jānorāda sekojoša informācija: komandas nosaukums, tel.nr. saziņai, komandas dalībnieku vārds/ uzvārds un dzimšanas gads. 
6.2. Līdzmaksājums - 5 EUR no personas.
6.3. Par tīšu sacensību norises vietas inventāra/ aprīkojuma bojāšanu dalībniekam tiek piemērots sods pēc nodarītā zaudējumu apmēra. 
6.4. Pasākuma vietā aizliegts lietot vai atrasties alkohola reibumā, kā arī lietot citas apreibinošas vielas. 
6.5. Organizatoriem ir tiesības izmantot sacensību laikā uzņemtos videomateriālus un fotogrāfijas publiskajos masu medijos bez saskaņošanas ar tajās redzamajām personām. 
6.6. Visus jautājumus, kas nav paredzēti šajā Nolikumā, dalībnieki un organizatori risina, savstarpēji vienojoties. 

Jautājumu gadījumā, lūdzu, sazināties:
Krista Ramane - 26431276 vai krista,ramane@aluksne.lv. 

